El último cuplé (títol orichinal en castellano, en aragonés O zaguer cuplé, enguerada en Aragón con o suyo títol orichinal) ye una cinta de cine espanyol de cine musical dramatico de l'anyo 1967 dirichida por Juan de Orduña seguntes un guión orichinal de Jesús María de Arozamena y Antonio Mas Guindal, con una Banda Sonora Orichinal de Juan Solano, una dirección de fotografía de José Fernández Aguayo, una producción cinematografica a'l cudiau de Juan de Orduña y Fortunato Bernal ta la productora cinematografica Producciones Orduña Films y con un elenco d'actors formau por Sara Montiel, Armando Calvo, Enrique Vera, Julia Martínez, Matilde Muñoz Sampedro, Alfredo Mayo, José Moreno, Laly del Amo, Aurora García Alonso, Beni Moreno, Luis Orduña, Erasmo Pascual, Consuelo de Nieva, Miguel Fleta, Manolita Guerrero, Antonio Alcázar, Rafaela Aparicio y José María Caffarel, entre d'atros.

A cinta conta la historia de María Luján, una cantaire de cuplé, dende los suyos oríchens dica lo suyo zaguer cuplé, que da lo suyo títol a la cinta, un cuplé que cantaba en 1914 la cantaire La Fornarina, qui morió meses dimpues. Ambientada en Barcelona, Madrid y París mientres os anyos 1920, a cinta se rodó en Barcelona, en proveitando d'una estancia en Espanya de Sara Montiel, qui alavez yera treballando en o cine mexicano y en o cine estausunidense; Sara Montiel tornó en os Estaus Unius ta rodar-ie Run of the Arrow (1957, Samuel Fuller) antes de conoixer l'important exito d'a critica y d'o publico d'a cinta, que heba interpretau cuan renunció Carmen Sevilla en estar filmando en ixos momentos La venganza (1958, Juan Antonio Bardem). En a 13ena edición d'as Medallas CEC recibió dos premios, Millor Actriz y Millor Fotografía en Color.

Elenco

Se veiga tamién
Cine en 1967.
Cintas de 1967.
El último cuplé